stanford-oval/wikipedia huggingface dataset:
המרוץ לדראג של רו פול: עונה 12
מתמודדות

הפרטים (שמות, גילאים וערים) נכונים לזמן הצילומים.
| שם | שם בשפת המקור | גיל | עיר מגורים | תוצאה |
| --- | --- | --- | --- | --- |
| ג'יידה אסנס הול | Jauia Essence Hall | 32 | מילוקי, וינסנקון | הזוכה |
| קרסיטל מת'יד | Crystal Methyd | 21 | לוס אנג'לס, קליפורניה | 2/3 |
| ג'יג'י גוד | Gigi Goode | 28 | ספרינגפילד, מיזורי | 2/3 |
| שרי פאי | Sherry Pie | 27 | ניו יורק סיטי, ניו יורק | נפסלה |
| ג'קי קוקס | Jackie Cox | 34 | ניו יורק סיטי, ניו יורק | 5 |
| היידי אן קלוזט | Heidi N Closet | 24 | רמסור, צפון קרוליינה | 6 |
| וידו וון דו | Widow Von'D | 30 | קנזס סיטי, מיזורי | 7 |
| ג'אן | Jan | 26 | ניו יורק סיטי, ניו יורק | 8 |
| בריטה | Brita | 34 | ניו יורק סיטי, ניו יורק | 9 |
| איידן זיין | Aiden Zhane | 29 | אכוורת', ג'ורג'יה | 10 |
| ניקי דול | Nicky Doll | 28 | ניו יורק סיטי, ניו יורק | 11 |
| רוק אם. סאקורה | Rock M. Sakura | 28 | סן פרנסיסקו, קליפורניה | 12 |
| דליה סין | Dahlia Sin | 28 | לוס אנג'לס, קליפורניה | 13 |
פסילתה של שרי פאי

ב-4 במרץ, יומיים לפני הבכורה השנייה של העונה, בן שימקוס, שחקן בן 25, פרסם בפייסבוק פוסט על כך שג'ואי ג'וג'לימלי, שהתמודד העונה בתחרות כמלכת הדראג שרי פאי, התחזה בעבר לסוכנת ליהוק לשחקנים בשם "אליסון מוסי". כחלק מההתחזות, "אליסון" גרמה לשימקוס להאמין שהוא צריך לצלם סרטונים רבים ולשלוח אותם אליה על מנת לקבל תפקידים במחזות ברודוויי. הסרטונים כללו גם תכנים מיניים ואף פיתוח גוף שבעטיו נטל שימקוס תוספי תזונה וסטרואידים. יום לאחר מכן פורסמה במגזין באזפיד כתבה על ארבעה גברים נוספים שרומו על ידי גוג'לימלי תחת אותה דמות מזויפת. עד ל-6 במרץ הצטברו האשמות משבעה גברים שטוענים לרמאות וניצול בשיטות דומות על ידי גוג'לימלי.
גוג'לימלי פרסם מיד לאחר מכן התנצלות בפוסט בחשבון הפייסבוק שלו כשרי פאי, ואף כתב שהוא מקבל עזרה נפשית. בעקבות כך VH1 פרסמו הודעה לפיה שרי פאי נפסלת מהתחרות, לא תגיע לגמר ולא תוכל לנצח. עם זאת, מתוך כבוד לעבודה הקשה של שאר המלכות בתחרות, הוחלט להמשיך את שידורי העונה כרגיל כאשר דמותה של שרי פאי נחתכה במידת האפשר מהפרקים. שרי פאי ניצחה בשני אתגרים של התוכנית ואת כסף הניצחון שלה העבירה ההפקה לצדקה עבור ארגון להט"בי - פרויקט טרוור. ב-15 במאי התברר ששרי פאי העפילה לגמר יחד עם שלוש מתמודדות נוספות אך היא לא לקחה בו חלק או צוינה בו.
מעקב

| מתמודדת | פרק> 1 | פרק> 2 | פרק> 3 | פרק> 4 | פרק> 5 | פרק> 6 | פרק> 7 | פרק> 8 | פרק> 9 | פרק> 10 | פרק> 11 | פרק> 12 | פרק> 13 | פרק> 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ג'יידה אסנס הול |  | ניצחה | בטוחה | בטוחה | בטוחה | בטוחה | בטוחה | בטוחה | ניצחה | ניצחה | תחתית | בטוחה | אורחת | הזוכה |
| קריסטל מת'יד | בטוחה |  | בטוחה | בטוחה | בטוחה | בטוחה | בטוחה | בטוחה | בטוחה | בטוחה | ניצחה | תחתית | אורחת | מקום 2 |
| ג'יג'י גוד | מקום שני |  | בטוחה | ניצחה | בטוחה | ניצחה | ניצחה | בטוחה | בטוחה | בטוחה | בטוחה | ניצחה | אורחת | מקום 2 |
| שרי פאי |  | מקום שני | ניצחה | בטוחה | ניצחה | בטוחה | בטוחה | בטוחה | בטוחה | בטוחה | בטוחה | בטוחה | נפסלה |  |
| ג'קי קוקס | בטוחה |  | בטוחה | בטוחה | בטוחה | בטוחה | בטוחה | בטוחה | תחתית | תחתית | בטוחה | הודחה | אורחת | אורחת |
| היידי אן קלוזט | בטוחה |  | בטוחה | בטוחה | תחתית | בטוחה | תחתית | ניצחה | בטוחה | תחתית | הודחה |  | אורחת | חביבת הקהל |
| וידו וון דו | ניצחה |  | בטוחה | בטוחה | בטוחה | בטוחה | בטוחה | תחתית | הודחה |  |  |  | אורחת | אורחת |
| ג'אן |  | בטוחה | בטוחה | בטוחה | בטוחה | בטוחה | בטוחה | הודחה |  |  |  |  | אורחת | אורחת |
| בריטה | בטוחה |  | בטוחה | תחתית | בטוחה | תחתית | הודחה |  |  |  |  |  | אורחת | אורחת |
| איידן זיין |  | בטוחה | בטוחה | בטוחה | בטוחה | הודחה |  |  |  |  |  |  | אורחת | אורחת |
| ניקי דול | בטוחה |  | תחתית | בטוחה | הודחה |  |  |  |  |  |  |  | אורחת | אורחת |
| רוק אם. סאקורה |  | בטוחה | בטוחה | הודחה |  |  |  |  |  |  |  |  | אורחת | אורחת |
| דליה סין |  | בטוחה | הודחה |  |  |  |  |  |  |  |  |  | אורחת | אורחת |
המתמודדת ניצחה בעונה זו של "המרוץ לדראג של רו פול".
המתמודדת הגיעה למקום השני.
המתמודדת קיבלה את תואר חביבת הקהל.
המתמודדת ניצחה באתגר.
המתמודדת הגיעה לאחד משני המקומות האחרונים.
המתמודדת הודחה.
המתמודדת חזרה כאורחת לאותו פרק.
קרבות הליפ סינק

| פרק | מתמודדות | מתמודדות | מתמודדות | שיר | מנצחת |
| --- | --- | --- | --- | --- | --- |
| 1 | ג'יג'י גוד | נגד | וידו וון דו | "Starships" (ניקי מינאז') | וידו וון דו |
| 2 | ג'יידה אסנס הול | נגד | שרי פאי | "Call Your Girlfriend" (רובין) | ג'יידה אסנס הול |
| פרק | מתמודדות | מתמודדות | מתמודדות | שיר | מודחת |
| 3 | דליה סין | נגד | ניקי דול | "Problem" (אריאנה גרנדה ואיגי אזליה) | דליה סין |
| 4 | בריטה | נגד | רוק אם. סאקורה | "S&M" (ריהאנה) | רוק אם. סאקורה |
| 5 | היידי אן קלוזט | נגד | ניקי דול | "Heart to Break" (קים פטרס) | ניקי דול |
| 6 | איידן זיין | נגד | בריטה | "Let It Go" (קייסי לוי) | איידן זיין |
| 7 | בריטה | נגד | היידי אן קלוזט | "Burning Up" (מדונה) | בריטה |
| 8 | ג'אן | נגד | וידו וון דו | "This Is My Night" (צ'אקה קאן) | ג'אן |
| 9 | ג'קי קוקס | נגד | וידו וון דו | "Firework" (קייטי פרי) | וידו וון דו |
| 10 | היידי אן קלוזט | נגד | ג'קי קוקס | "Kill the Lights" (אלכס ניואל, די-ג'יי קאסידי ונייל רוג'רס) | אף אחת |
| 11 | היידי אן קלוזט | נגד | ג'יידה אסנס הול | "1999" (פרינס) | היידי אן קלוזט |
| 12 | קריסטל מת'יד | נגד | ג'קי קוקס | "On the Floor" (ג'ניפר לופז ופיטבול) | ג'קי קוקס |
| פרק | מתמודדות | מתמודדות | מתמודדות | שיר | שיר |
| 14 | קריסטל מת'יד נגד ג'יג'י גוד נגד ג'יידה אסנס הול | קריסטל מת'יד נגד ג'יג'י גוד נגד ג'יידה אסנס הול | קריסטל מת'יד נגד ג'יג'י גוד נגד ג'יידה אסנס הול | "Bring Back My Girls" (רופול) | "Bring Back My Girls" (רופול) |
| 14 | קריסטל מ'תיד | קריסטל מ'תיד | קריסטל מ'תיד | "I'm Like a Bird" (נלי פורטדו) | "I'm Like a Bird" (נלי פורטדו) |
| 14 | ג'יג'י גוד | ג'יג'י גוד | ג'יג'י גוד | "Take On Me" (א-הא) | "Take On Me" (א-הא) |
| 14 | ג'יידה אסנס הול | ג'יידה אסנס הול | ג'יידה אסנס הול | "Get Up" (סיארה וקמיליונר) | "Get Up" (סיארה וקמיליונר) |
| 14 | מתמודדות | מתמודדות | מתמודדות | שיר | מנצחת |
| 14 | קריסטל מת'יד נגד ג'יג'י גוד נגד ג'יידה אסנס הול | קריסטל מת'יד נגד ג'יג'י גוד נגד ג'יידה אסנס הול | קריסטל מת'יד נגד ג'יג'י גוד נגד ג'יידה אסנס הול | "Survivor" (דסטיניז צ'יילד) | ג'יידה אסנס הול |
המתמודדת ניצחה בליפ סינק של הגמר והוכרזה כמנצחת של העונה
המתמודדת ניצחה בליפ סינק וניצחה באתגר
המתמודדת הודחה לאחר שהגיעה בפעם הראשונה שלה בתחרות לאחד משני המקומות האחרונים.
המתמודדת הודחה לאחר שהגיעה בפעם השנייה שלה בתחרות לאחד משני המקומות האחרונים.
המתמודדת הודחה לאחר שהגיעה בפעם השלישית שלה בתחרות לאחד משני המקומות האחרונים.
המתמודדת הודחה לאחר שהגיעה בפעם הרביעית שלה בתחרות לאחד משני המקומות האחרונים.
שופטים אורחים

ניקי מינאז'
רובין
טנדי ניוטון
אוליביה מאן
לזלי ג'ונס
נורמני
דניאל פרנזסה
ג'ונתן בנט
אלכסנדריה אוקסיו-קורטז
ויני הארלו
צ'אקה קאן
ג'ף גולדבלום
רייצ'ל בלום
דייזי רידלי
וופי גולדברג
ג'אמל סימס
מדרוג

| מספר הפרק (בעונה) | שם הפרק | מדרוג (18-49) | צופים (במיליונים) |
| --- | --- | --- | --- |
| 1 | "I'm That Bitch" | 0.19 | 0.504 |
| 2 | "You Don't Know Me" | 0.24 | 0.558 |
| 3 | "World's Worst" | 0.23 | 0.542 |
| 4 | "The Ball Ball" | 0.33 | 0.678 |
| 5 | "Gay's Anatomy" | 0.29 | 0.630 |
| 6 | "Snatch Game" | 0.36 | 0.708 |
| 7 | "Madonna: The Unauthorized Rusical" | 0.34 | 0.731 |
| 8 | "Droop" | 0.29 | 0.633 |
| 9 | "Choices 2020" | 0.35 | 0.688 |
| 10 | "Superfan Makeover" | 0.34 | 0.701 |
| 11 | "One-Queen Show" | 0.25 | 0.607 |
| 12 | "Viva Drag Vegas" | 0.33 | 0.695 |
| 13 | "Alone Together" | 0.25 | 0.597 |
| 14 | "Grand Finale" | 0.34 | 0.658 |
הערות שוליים

↑  http://#, Jackie Cox-On Bringing Her Culture To the "Drag Race" Runway & How Collaboration Kept Her Creative During Quarantine, Instinct Magazine, ‏2020-05-20 (באנגלית)
↑  Michael Cuby, Exit Interview: 'RuPaul's Drag Race' Queen Nicky Doll On Going Home, Nylon (באנגלית)
1 2  Alex Abad-Santos, RuPaul’s Drag Race contestant Sherry Pie is disqualified after admitting to sexual misconduct, Vox, ‏2020-03-07 (באנגלית)
↑  Five Men Say They Were Catfished By "Drag Race" Contestant Sherry Pie Who Posed As A Casting Director, BuzzFeed News (באנגלית)
↑  Sherry Pie Has Been Disqualified From "Drag Race" After A BuzzFeed News Investigation Into Catfishing Allegations, BuzzFeed News (באנגלית)
↑  Drag Race star apologises for 'trauma and pain' following catfishing claims, The Independent, ‏2020-03-06 (באנגלית)
↑  RuPaul’s Drag Race disqualified a queen but will still air season 12, reality blurred, ‏2020-03-07 (באנגלית)
↑  RuPaul's Drag Race donates $5k to Trevor Project after Sherry Pie allegations, Metro, ‏2020-03-14 (באנגלית)
↑  RuPaul's Drag Race Season 12 Crowns a Winner, E! Online, ‏Fri May 29 19:00:38 PDT 2020 (באנגלית)
1 2  UPDATED: SHOWBUZZDAILY’s Top 150 Friday Cable Originals & Network Finals: 2.28.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 3.6.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 3.13.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 3.20.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 3.27.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 4.3.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 4.10.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 4.17.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 4.24.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 5.1.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 5.8.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 5.15.2020 | Showbuzz Daily, showbuzzdaily.com
1 2  SHOWBUZZDAILY’s Top 150 Friday Cable Originals & Network Finals: 5.22.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 5.29.2020 | Showbuzz Daily, showbuzzdaily.com
| --- | --- |
בקרת זהויות :  MusicBrainz: b342604f-1075-4126-b5f0-78d49e201e05  MusicBrainz: 555a59d6-ce87-4e7e-9824-9192cab6bb8a
זכויות להט"ב במונקו

| --- | --- |

מונקו
 מעמד בחוק:  חוקי מאז 1793 (כחלק מצרפת)
 טרנסג'נדריות:  אין הכרה בשינוי מגדר
 שירות צבאי:  מדינה ללא צבא
 הגנה מפני אפליה:  ישנו איסור על אפליה על רקע נטייה מינית בדברי שטנה והסתה לשנאה מאז 2005
 זכויות משפחה
 הכרה בזוגיות חד־מינית:  ישנה הכרה בהסכמי חיים משותפים מאז 2020
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  בעד
לסביות, הומואים, טרנסג'נדרים וביסקסואלים (להט"ב) במונקו מתמודדים עם אתגרים משפטיים שתושבים הטרוסקסואלים אינם חווים. פעילות הומוסקסואלית של גברים ונשים היא חוקיות במונקו מאז 1793 כחלק מצרפת, עם זאת, זוגות חד מיניים ומשקי בית בראשות זוגות חד מיניים אינם זכאים לאותן הכרה משפטיות הזמינות לזוגות נשואים הטרוסקסואלים.
בשנת 2019, דירג הארגון האירופי "ILGA-Europe" את מונקו במקום ה-45 מתוך 49 מדינות אירופה ביחס לחקיקת זכויות להט"ב בעודו ציין כי למדינה אין חוקים המגינים על חברי קהילת הלהט"ב מפני אפליה בעבודה או בתחומים אחרים, אין הכרה בנישואים חד מיניים ובשינוי מגדר חוקי עבור אזרחים טרנסג'נדרים. למרות היעדר חקיקה זו, החברה המונגסקית מוגדרת עם רמת קבלה גבוה כלפי הומוסקסואליות ומערכות יחסים חד-מיניות בעוד דברי שטנה והסתה לשנאה על בסיס נטייה מינית אסורים בחוק מאז 2005.
מעמד בחוק

פעילות הומוסקסואלית היא חוקית במונקו. עונשים פליליים על מעשים הומוסקסואלים בוטלו בשנת 1793 עקב אימוץ החוקים הצרפתיים בעוד גיל ההסכמה הוא שווה לזוגות הומוסקסואלים והטרוסקסואלים – 15 שנים.
הכרה במערכות יחסים חד מיניות

מונקו אינה מכירה בנישואים חד מיניים. עם זאת, מאז 27 ביוני 2020, המדינה התירה לזוגות חד מיניים לחתום על הסכם חיים משותפים המספק זכויות וחובות מסוימות עבור זוגות לא נשואים.
הצעת החוק להכרה בהסכמי חיים משותפים הוגשה לאספה הלאומית של מונקו ב-16 באפריל 2018. על פי הצעת החוק, זוגות חד מיניים והטרוסקסואלים הגרים ביחד ייחשבו בשוויון לאחים במס ירושה אם כי לא באותה רמה כמו זוגות נשואים. ההסכם, שפתוח גם לאחים והורים וילדים, מספק גם מערכת מנוייה של זכויות קניין וחובות הדדיות. החוזה נחתם בפני נוטריון ולאחר מכן מופקד בטאבו. ב-4 בדצמבר 2019 אישרה האספה הלאומית פה אחד את הצעת החוק. החוק נכנס לתוקף בשנת 2020, שישה חודשים לאחר פרסומו בעיתון "Journal de Monaco".
הורות ואימוץ

מונקו אינה מכירה באימוץ משותף או חורג על ידי זוגות חד מיניים בעוד גישה להפריה חוץ-גופית לזוגות לסביות אינה זמינה.
הגנה מפני אפליה

חוקת מונקו אינה מתייחסת במפורש לאפליה או הטרדה על בסיס נטייה מינית או זהות מגדרית, אם כי היא מספקת הגנות כלליות על זכויות אזרח, לרבות שוויון בפני החוק, הליך הוגן, זכויות פרטיות, חופש דת ודעה.
חוק מס' 1.299 מ-15 ביולי 2005 בדבר חופש הביטוי הציבורי אוסר על דברי שטנה, הסתה לשנאה ואלימות ואפליה של מועמדים פוליטיים על בסיס מין, מוגבלות, מוצאם, נטייתם המינית והשתייכותם האמיתית או הנתפסת לגזע, קבוצה אתנית, לאום או דת. סעיף 2–234 של הקוד האזרחי, קובע באומרו כי,
"כאשר הם מחויבים כלפי אדם או קבוצת אנשים על סמך מינם, מוגבלותם, מוצאם, נטייתם המינית, השתייכותם או אי-שייכותם האמיתית או הנתפסת, למוצא אתני, לאום או גזע, חברות או אי-חברות אמיתית או נתפסת של דת: איומים הקבועים בסעיף 230 נענשים בעונש מאסר של שנתיים עד חמש שנים ובקנס הקבוע בסעיף 26, אלה הקבועים בסעיפים 233 ו-234 נענשים במאסר של שישה חודשים עד שלוש שנים". קנס שנקבע בסעיף 3–26.
ביולי 2010, בית משפט הרשיע אזרח לחמישה ימי מאסר וחייב אותו לשלם קנס של 5,000 אירו לאחר שהשתמש באלימות מילולית הומופובית גלויה נגד אזרח הומוסקסואל.
ביולי 2011 אימץ הפרלמנט של מונקו הצעת חוק נגד אפליה והטרדה, שכללה פרשנות רחבה משנת 2005. המאמרים העיקריים הנוגעים לחברי קהילת הלהט"ב בתוכנו היו:
סעיף 1, אשר הוציא אל מחוץ לחוק אפליה על בסיס, בין היתר, "מין, נטייה מינית אמיתית או נתפסת, מצב אזרחי ומצב משפחתי".
סעיף 3, שהחיל איסור זה על מקום העבודה הן במגזר הציבורי והן במגזר הפרטי, מגעים עם מנהלים, גישה ואספקה לסחורות ושירותים (דיור לא צוטט אך נכלל בקטגוריה זו), יחסי משפחה, גישה למקומות בילוי, תרבות. או מקומות או אירועים ציבוריים, בין היתר.
סעיף 8, שדייק כי אפליה היא אסורה להתרחשות בתעסוקה בנוגע לתנאי גישה או עבודה, תנאי שכר, אמצעי משמעת ותנאי פיטורים.
סעיף 10 שקבע חריגים מוצדקים מסוימים, אם תנאים לגבי מין ואמונות דתיות או פילוסופיות היו טבועות במהותן (עבור למשל, כנסיות וקהילות דתיות אחרות עדיין יכולות לפטר או לסרב להעסיק אדם על סמך קטגוריות סעיף 1).
סעיף 40, שקבע עונשים במקרה של לשון הרע או עלבון לא פומבי הקשור לנטייה מינית אמיתית או לכאורה, בין היתר.
סעיף 44, שקבע יצירת תוכנית בית ספרית למתן רגישות נגד גזענות וכל האפליה של סעיף 1, בכל שנה במחזורי בית הספר היסודי והתיכוני.
עם זאת, מועצת הממשל לא אישרה את הצעת החוק, והציעה הצעה חדשה במקום זאת ב-18 בדצמבר 2012 אשר לא כללה את ההוראות לגבי אפליה על רקע נטייה מינית.
חוק מס' 1.478 מיום 12 בנובמבר 2019 בנוגע לשינויים של הוראות מסוימות הנוגעות לעונשים תיקן שלושה סעיפים של הקוד האזרחי כדי לכלול את המונח "נטייה מינית",
סעיף 1–238, המעניש פעולות אלימות שבוצעו על סמך נטייה מינית שלא הביאו ל-"מחלה או אי כושר עבודה מוחלט של הקורבן", עם עונש מאסר שנע בין 6 חודשים לשנה.
סעיף 239, הקובע 10 שנות מאסר למי שתקף את בן זוגו (או כל אדם שחי תחת קורת גג אחת) על בסיס נטייה מינית.
סעיף 421, הקובע עונשים של 5 שנות מאסר על תנאי או אמצעים אחרים הקבועים בסעיף 4–29 למי שתקף ללא סיבה, אדם, או קבוצת אנשים, על סמך נטייתם המינית.
זהות מגדרית

נכון לשנת 2021, לא קיימים אמצעים חוקיים המאפשרים לטרנסג'נדרים לשנות את מינם החוקי במסמכי זיהוי רשמיים, כגון דרכונים, תעודות זהות או רישיונות נהיגה.
שירות צבאי

למונקו אין צבא משלה, אם כי היא מחזיקה במשמר לאומי. צרפת, האחראית על ההגנה של המדינה, מאפשרת להומוסקסואלים, לסביות, טרנסג'נדרים ביסקסואלים לשרת בגלוי.
תנאי מחיה

רוב המונגסקים קשורים לכנסייה הקתולית, הרואה באופן מסורתי בהומוסקסואליות וטרנסג'נדריות סימנים ל-"אי-מוסריות". מונקו אינה חברה בארגון האיחוד האירופי, המחייב את חבריה לכבד הגנות מסוימות על זכויות להט"ב, אם כי למדינה ואזרחיה ישנו קשר תרבותי וכלכלי חזק עם צרפת הידועה בתור אחת המדינות המתקדמות ביותר במעמד זכויות להט"ב בעולם.
ביוני 2017, פאולין דוקרואט, בתה הבכורה של סטפני, נסיכת מונקו ונכדתו של רנייה השלישי, נסיך מונקו והשחקנית האמריקאית גרייס קלי, השתתפה במהלך ציון מצעד הגאווה בניו יורק, והביעה תמיכה בזכויות להט"ב במונקו.
טבלת סיכום

| --- | --- |
פעילות הומוסקסואלית חוקית:  (מאז 1793)
גיל הסכמה שווה לזוגות הטרוסקסואלים:  (מאז 1793)
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שנאה):  (מאז 2005)
חוקים נגד פשעי שנאה המכנסים נטייה מינית וזהות מגדרית:  /  (מאז 2019, עבור נטייה מינית)
נישואים חד מיניים: 
הכרה בזוגות חד מיניים (איחוד אזרחי, שותפות לחיים):  (ישנה הכרה בהסכמי חיים משותפים מאז 2020)
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים וביסקסואלים מוצהרים רשאיים לשרת בצבא: מדינה ללא צבא
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: (לא חוקי עבור זוגות הטרוסקסואלים גם כן)
גברים המקיימים יחסי מין עם גברים רשאיים לתרום דם:  אין נתונים
הערות שוליים

↑  Jacques Pezet, Pourquoi Monaco est si mal classé dans le classement de l’association LGBT+ Ilga-Europe ?, Libération (בצרפתית)
↑  Rainbow Europe, rainbow-europe.org
1 2  Guide gay de Monaco et Destination gay de Monaco, ‏2016-09-09 (בצרפתית)
1 2  La loi sur le contrat de vie commune votée à l’unanimité hier soir, Monaco Tribune, ‏2019-12-05 (בצרפתית)
↑  LégiMonaco - Textes non codifiés - Loi n. 1.299 du 15/07/2005 sur la liberté d'expression publique, www.legimonaco.mc
↑  LégiMonaco - Code Pénal - Article 234-2, www.legimonaco.mc
1 2  n° 198 - Proposition de loi relative à la protection contre la discrimination et le harcèlement, et en faveur de l’égalité entre les hommes et les femmes, web.archive.org, ‏2018-05-17
↑  Loi n° 1.478 du 12 novembre 2019 portant modification de certaines dispositions relatives aux peines. / Journal 8460 / Année 2019 / Journaux / Accueil - Journal de Monaco, journaldemonaco.gouv.mc
↑  Prisma Média, VIDEO – Pauline Ducruet s'éclate à la Gay Pride - Gala, Gala.fr (בצרפתית)
אנשים ומחשבים

| --- | --- |

 נתונים כלליים
 מייסדים:  פלי פלד, דליה פלד
 תקופת הפעילות:  1981–הווה (כ־44 שנים)
 משרד ראשי:  בית הוורד, גבעתיים, ישראל
 מוצרים עיקריים:  כנסים, עיתונות
  
 http://www.pc.co.il
 
קבוצת אנשים ומחשבים עוסקת בהוצאה לאור ובהפקת כנסים בתחום המחשוב. היא בעלת אתר האינטרנט PC.co.il הנושא את שם הקבוצה, העוסק בחדשות ובחידושים מעולם המחשוב.
על הקבוצה

לקבוצת אנשים ומחשבים שלושה עיסוקים עיקריים: עיתונות מודפסת, מדיית אינטרנט וחברת הכנסים והאירועים. הקבוצה מפעילה 12 פורומים מקצועיים לקהילת ה-ICT, בהם פורומים למנמ"רים, מנכ"לים, מומחי אחסון, מנהלי אתרי אינטרנט ואחרים. לצד זאת עורכת החברה כנסים מקצועיים וכנסי לקוחות והיא נחשבת כיום למובילה בתחום.
אנשים ומחשבים היא גם חברת ההפקות הגדולה ביותר של כנסים ואירועי היי-טק בישראל. מפיקים אירועים ללקוחות בינלאומיים ולחברות מקומיות רבות בפרט. הכנסים המקצועיים, שעוסקים בתחומי טכנולוגיות וסקטורים ספציפיים, נהיו פופולריים עד כדי כך, עד שרבים מהם הפכו כבר מזמן למסורת שנתית. דוגמאות בולטות לאירועים כאלה הם CyberSec, InfoSec, DevCon, eGov, mPay, Agile ועוד. האירועים של אנשים ומחשבים, שמפגישים יחד את אנשי ה-IT, המחשוב והטכנולוגיה המובילים בישראל ובעולם, הם גם המקום שבו מכריזים על הזוכים בתחרויות השנתיות היוקרתיות, Webi, IT ו-Mobi, בהן מוענקים תארים כגון: המנמ"ר המצטיין של השנה, פרויקטי IT המצטיינים של השנה, האפליקציה המצטיינת של השנה וכו'.
היסטוריה

החברה הוקמה בשנת 1981 על ידי בני הזוג פלי ודליה פלד ומשה אלון (שפרש בשנת 1984 כדי להשתתף בהקמת חברת "כלנית"). ב-18 בנובמבר 1981 יצא לאור הגיליון הראשון של כתב העת "אנשים ומחשבים" בפורמט טבלואיד. בתחילה הופיע העיתון כדו-שבועון ולאחר מספר גיליונות הפך לשבועון. הקבוצה הגיעה להסכמי תוכן עם קבוצת המדיה האמריקנית CMP InformationWeek, שבעקבותיהם שונה שם השבועון ל-InformationWeek, אם כי עיקר תוכנו עוסק בישראל. כיום הוא מפורסם אלקטרונית מדי שבוע וגרסה נוספת מודפסת אחת לחודש.
לצד השבועון החלה החברה בשנת 1989 להפיץ "עיתוני פקס", שנשלחו בפקס מדי בוקר לאנשי התעשייה. עם התפתחות הטכנולוגיה הפך עיתון הפקס לעיתון וירטואלי, Daily Maily, שמופץ כיום (2009) לכ-90,000 קוראים בתחום המחשוב. כמו כן מפיצה הקבוצה את הירחון PC PLUS, שמכיל חומרי מקור וחומר מתורגם מהירחון הבריטי. בנוסף הפיקה את הגרסה הישראלית של ירחון העסקים האמריקאי "ביזנס 2.0" של תאגיד טיים וורנר עד לסגירתו ב-2007, ואת כתב העת 32Bit בשנות התשעים.
ב-2019 השיקה הקבוצה פודקאסט בשם אנשים ומחשבים.
בין העורכים ואנשי תקשורת בולטים שליוו את הקבוצה מאז ועד היום: רני רוגל שהיה מנכ"ל העיתון ועורכו, דודי גולדמן, ניסו כהן, דוד גורדון ודן בילסקי.
תערוכות בינלאומיות

בנובמבר 1999 ערכה החברה לראשונה את תערוכת המחשבים הבינלאומית קומדקס בישראל. התערוכה זכתה לשיא של 30,000 מבקרים במהלך שבוע התערוכה ולביקורים של אנשי עסקים בכירים רבים מישראל ומהעולם. בנוסף נערך במסגרת התערוכה כנס "מזרח תיכון חדש", ביוזמת השר לשיתוף פעולה אזורי שמעון פרס, אליו הוזמנו חברות תוכנה פלסטיניות. במוקד הכנס עמד החזון של פרס על הקמתה של תעשיית היי-טק פלסטינית לצד הישראלית שתפעל בשיתוף פעולה.
תערוכת קומדקס נערכה שוב בספטמבר 2000. בשנה זו הוקם ביתן בו הציגו 16 חברות תוכנה מהרשות הפלסטינית. תערוכת קומדקס נערכה בישראל בפעם השלישית והאחרונה בדצמבר 2001.
הערות שוליים

↑  גלית ימיני, פרס הצטיינות מיוחד לאהוד גרף ולרביב צולר בכנס "אנשים ומחשבים", באתר הארץ, 11 באוקטובר 2003
גליה ימיני, מנהל מערכות מידע של בנק לאומי - יצחק מלאך -זכה באוסקר ה-IT, באתר הארץ, 10 באוקטובר 2005
↑  שלימים שינה את שמו הפרטי ל"פלי הנמר"
↑  טל זלמנוביץ ותמר לוריה, ‏אני לא זברה, באתר גלובס, 20 במרץ 2003
↑  TheMarker digital, קבוצת אנשים ומחשבים משיקה מגזין חדש - PC Media Plus, באתר TheMarker‏, 15 במאי 2001
↑  השבוע יצא לאור "ביזנס 2.0", ירחון אמריקאי לכלכלה החדשה, בגרסתו הישראלית; יכיל תכנים מתורגמים ומקוריים ויופק  ע"י קבוצת "אנשים ומחשבים", באתר TheMarker‏, 28 בספטמבר 2000
אביבה משמרי, ‏מהדורה ישראלית של מגזין האינטרנט "ביזנס 2.0" - בקיץ, באתר גלובס, 12 ביוני 2000
↑  ניו יורק טיימס, קורבן ה-2.0 הראשון: חברת טיים סוגרת את מגזין הדפוס "ביזנס 2.0" בגלל ירידה בפרסום, באתר הארץ, 5 בספטמבר 2007
↑  תערוכת קומדקס תתקיים גם בישראל, באתר גלובס, 22 ביוני 1999
↑  מעריב, ‏נציגי קרן ההשקעות סופטבנק יגיעו לחפש הזדמנויות עסקיות, באתר גלובס, 19 באוקטובר 1999
↑  רוני ליפשיץ, ‏ההיי-טק יביא את השלום, באתר גלובס, 25 בנובמבר 1999
↑  אבי גנאור, ‏10 מיליון שקל יושקעו בתערוכת קומדקס ישראל, באתר גלובס, 22 באוגוסט 2000
↑  ג'ודי מלץ, ‏אאוטסורסינג לפלשתינים, באתר גלובס, 19 בספטמבר 2000
↑  מאת יובל דרור, קבוצת "אנשים ומחשבים" דוחה את תערוכת קומדקס לדצמבר, באתר הארץ, 22 באוגוסט 2001
| --- | --- |
בקרת זהויות :  VIAF: 155313008   WorldCat (עם VIAF): 155313008
לילי אלבה

| --- | --- |

לילי אלבה, 1926
 לידה:  28 בדצמבר 1882 ויילה, דנמרק
 פטירה:  13 בספטמבר 1931 (בגיל 48) דרזדן, גרמניה
 שם לידה:  Einar Magnus Andreas Wegener 
 מדינה:  דנמרק דנמרק
 מקום קבורה:  Trinitatis Cemetery 
 כינויים נוספים:  לילי אלבה
 ידועה בשל:  אחת מהראשונות שעברו ניתוח לשינוי מין
 השכלה:  האקדמיה הדנית המלכותית לאמנויות יפות 
 בן או בת זוג:  גרדה וגנר 
 
לילי אילזה אלבנס (בדנית: Lili Ilse Elvenes;‏ 28 בדצמבר 1882 – 13 בספטמבר 1931), הידועה בשם לילי אלבה (Lili Elbe), הייתה טרנסג'נדרית דנית ואחת מהראשונות שעברו ניתוח להתאמה מגדרית. נולדה בשם איינר מגנוס אנדראס וגנר (Einar Magnus Andreas Wegener) ובשם זה התפרסמה כצייר מצליח. לעיתים הציגה את עצמה כלילי, בת דודתו של איינר. לאחר שהחלה לזהות את עצמה כאישה, שינתה את שמה החוקי ללילי אילזה אלבנס והפסיקה לצייר. בשנת 1933 ראתה אור האוטוביוגרפיה שלה: "מגבר לאישה".
ב-1930 כשהחליטה לעבור ניתוח לשינוי מין, היא הייתה השנייה בהיסטוריה לעשות כן. הראשונה לעבור תהליך וגינופלסטי הייתה דורה ריכטר, והצלחת הניתוח שלה יצרה גלים תקשורתיים, שגרמו ללילי להחליט גם לעבור את הניתוח.